Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

O oră și 9 minute a durat partida în care Serena a avut 28 de lovituri direct câștigătoare, față de doar 9 Simona. Americanca a câștigat controlând momentele cheie și știind când să accelereze. Simona a încercat să se lupte cu ea, dar a fost dificil, rareori reușind să aibă un nivel de joc peste al adversarei.

Williams a reușit să câștige 81% dintre punctele jucate cu primul serviciu, față de 58% Simona, și jumătate dintre punctele jucate pe al doilea serviciu al Simonei, în condițiile în care aceasta a avut doar 62% procentajul primului serviciu.

După un prim set în care Simona a condus cu 2-1 și break, Serena a fost mult mai concentrată în al doilea, profitând de toate șansele avute. Chiar dacă a făcut doar 4 erori neforțate în actul secund, Simona a jucat prea mult cu teamă și la siguranță, astfel că a cedat inițiativa.

Calificarea în sferturi la Indian Wells îi va aduce Simonei Halep un premiu de 128.215 dolari şi 215 puncte WTA.

Simona Halep rămâne pe locul 5 WTA, după ce Petra Kvitova, care o putea întrece în clasament, a pierdut, scor 2-6, 6-7 (3), în faţa polonezei Agnieszka Radwanska, tot în sferturi.

Următorul turneu la carea va participa Simona Halep va fi cel de la Miami (22 martie-2 aprilie), tot din categoria Premier Mandatory. La ediţia trecută, românca a ajuns în semifinale, fază în care a fost învinsă tot de Serena Williams.

LIVE TEXT

UPDATE: Halep - S. Williams 4-6, 3-6! GAME, SET, MECI SERENA WILLIAMS! Serena închide meciul cu un as. A avut 28 de lovituri direct câștigătoare, față de doar 9 Simona.

UPDATE: Halep - S. Williams 4-6, 3-5. Game la zero în favoarea Simonei, care rămâne în meci. Are nevoie de un break pentru a-și ridica moralul.

UPDATE: Halep - S. Williams 4-6, 2-5. Doi ași și Serena este la un game de victorie. Simona nu găsește soluții, e dominată cu autoritate.

UPDATE: Halep - S. Williams 4-6, 2-4. Break Williams. Simona pierde pe propriul serviciu de la 30-0 și cu o dublă greșeală la mingea de break a americancei. Pare că mental e copleșită de jocul foarte consistent al Serenei.

UPDATE: Halep - S. Williams 4-6, 2-3. Game la zero în favoarea americancei, care accelerează și domină jocul, cu două veniri la fileu. Simona îl cheamă din nou pe Darren Cahill. Australianul e relaxat și râde cu Simona. "E un adversar destul de puternic, nu te mai gândi la altceva, concentrează-te doar la ea.", i-a spus australianul.

UPDATE: Halep - S. Williams 4-6, 2-2. Simona îi pune probleme Serenei și câștigă primul game în care are mai multe lovituri direct câștigătoare decât erorile neforțate ale adversarei sale.

UPDATE: Halep - S. Williams 4-6, 1-2. Game câștigat din nou ușor de Serena, care servește constant și nu se precipită. Simona nu joacă rău, dar adversara are mai multe lovituri direct câștigătoare, aici făcându-se până acum diferența.

UPDATE: Halep - S. Williams 4-6, 1-1. Simona servește mai consistent și egalează scorul în setul secund.

UPDATE: Halep - S. Williams 4-6, 0-1. Serena își face serviciul chiar dacă la 40-0 s-a relaxat și Simona s-a apropiat la 30-40.

UPDATE: Halep - S. Williams 4-6! REBREAK SERENA! SET SERENA! Simona a salvat două mingi de break de la 0-40, dar apoi a comis o eroare neforțată și astfel se încheie primul set, după 38 de minute.

UPDATE: Halep - S. Williams 4-5. BREAK SIMONA! Excelentă reacție a româncei, care reușește să o pună în dificultate pe Serena cu lovituri lungi, care au ținut-o pe acesta mult în spatele liniei de fund.

UPDATE: Halep - S. Williams 3-5. Simona a condus cu 40-0, Serena a revenit la 30-40, dar apoi a trimis afară o minge relativ simplă și Simona rămâne în set. Are nevoie de un break pentru a continua.

UPDATE: Halep - S. Williams 2-5. Americanca mai face un game la zero, servind trei ași consecutivi. Simona l-a chemat la bancă pe Darren Cahill. "Continuă să muncești. Nu mai juca pe reverul ei, joacă forhand pe cross, dacă vrei să schimbi, schimbă doar când ești sigură de lovitură și dai tare. Sunt doar șapte game-uri. Dacă nu ratai mingea aia ușoară, era 4-3.", i-a spus antrenorul australian Simonei.

UPDATE: Halep - S. Williams 2-4. Break Serena. Simona a salvat două mingi de break, de la 15-40, apoi a avut șansa să câștige game-ul, dar a greșit o lovitură simplă.

UPDATE: Halep - S. Williams 2-3. Serviciul o ajută pe Serena să câștige game-ul fără prea multe probleme. Deocamdată americanca controlează meciul, fiind jucătoarea cu mai multe lovituri direct câștigătoare.

UPDATE: Halep - S. Williams 2-2! REBREAK SERENA! Simona a salvat o minge de break, dar Serena continuă să lovească puternic și-și face punctele, profitând și de faptul că jucătoarea noastră n-a jucat cu primul serviciu în acest game.

UPDATE: Halep - S. Williams 2-1! BREAK SIMONA! Serena face trei greșeli neforțate în momente simple, mai ales pentru că pare nerăbdătoare să închidă punctele. Simona profită lovind puternic și astfel reușește să fructifice prima șansă de break pe care a avut-o.

UPDATE: Halep - S. Williams 1-1. Simona egalează jucând curajos, cu lovituri puternice. Serena a făcut însă 3 erori neforțate.

UPDATE: Halep - S. Williams 0-1. Game la zero. Serena începe în forță disputa. A servit foarte puternic, a profitat de asta și cu autoritate a închis game-ul.

UPDATE: Simona Halep și Serena Williams au ieșit pe teren și au început încălzirea. Serena a pierdut un singur meci din 22 pe care le-a jucat la Indian Wells. Simona este deținătoarea trofeului. Până în sferturi niciuna dintre ele nu a pierdut vreun set.

Etichete:

,

,

,

,